Cyril John Vogel

**Cyril John Vogel** (1905–1979) var en amerikansk prelat og katolsk biskop av Salina fra 1965 til sin død i 1979.

## Liv og virke
### Bakgrunn
Cyrik Vogel var det nest yngste av ti barn, til Henry J. og Mary Agnes (født Foley) Vogel. Etter eksamen fra Duquesne University studerte han ved St. Vincent's Seminary i Latrobe og ble senere ordinert til prest av biskop Hugh Charles Boyle den 7. juni 1931.

Vogel tjente deretter som sjelesørger i Pittsburgh før han ble pastor i Sacred Heart Church i Sagamore i 1950. Han var også direktør for voksenopplæring og medlem av bispedømmedomstolen. Da bispedømmet Greensburg ble reist i 1951, falt Sacred Heart under dets jurisdiksjon. Han tjente samtidig som pastor for *St. John Baptist de la Salle* i Delmont, og Holy Family Church i Latrobe, samt kansler i Greensburg bispedømme. I 1960 ble han utnevnt til generalvikar.

### Biskop av Salina i Kansas
Den 10. april 1965 ble Vogel utnevnt til den sjette biskopen av Salina i Kansas av pave Paul VI. Han ble bispeinnviet den påfølgende 17. juni av biskop William G. Connare av Greensburg, med biskopene George L. Leech av Harrisburg og Vincent Leonard, hjelpebiskop i Pittsburgh, som medkonsekratorer. Han ble installert av erkebiskop Edward Joseph Hunkeler av Kansas City i Kansas i Sacred Heart Cathedral i Salina den 25. juni 1965.

Han deltok på den siste sesjonen til Det andre Vatikankonsil, hvis reformer han implementerte i bispedømmet. Under Vogels embetsperiode ble bispedømme- og menighetsråd, prestesenat, presteskapspersonellstyre, geistliges helse- og pensjonsforening, liturgikommisjon og bygningskommisjoner og programmer for utdanning på alle nivåer etablert. Han lot bygge nye kirker i Hays og Minneapolis (1967), Clyde (1969) og Hoxie og Washington (1979). Han kjøpte også to hus som ble omgjort til et studiesenter for den katolske studentforeningen ved Fort Hays State University (1969).

Vogel døde den 24. oktober 1979 av et hjerteinfarkt i sin bolig i Salina, 74 år gammel.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Egidio Vagnozzi (1906-1980) *1949
* Biskop William G. Connare (1911-1995) *1960
* Biskop *Cyril John Vogel*  (1905-1979) *1965

## Referanser